Fotometrisk+princip

toc Forfatter: Lea Engelbrekt Schlichting, Louise Olsen & Pernille Andersen, Modul 2, 2013.

=**Synligt spektroskopi**=

Synlig spektroskopi er studiet af interaktionen mellem det synlige lys (bølgelængder mellem 380-720 nm) og et kemisk stof. Ved at kvantificere denne interaktion mellem det synlige lys og en kemisk prøve er det muligt at bestemme stofkoncentrationen i en ellers ukendt prøve. Når lys absorberes af et stof sker der det, at lysfotoner vekselvirker med valenselektroner i stoffets atomer. Når fotonen absorberes af et atom, bliver elektronen sendt op i en orbital, der ikke er optaget, og stoffet kommer derved til at eksistere i en exiteret tilstand. Det exiterede stof eksisterer dog blot i cirka 10-8 sekunder hvor det derefter falder tilbage til grundtilstanden under afgivelse af varmeenergi.

=**Bølgelængde**=

Fotoner har varierende energi, som afhænger af deres bølgelængde eller frekvens. Det er ikke alle bølgelængder der absorberes lige godt af alle atomer, hvilket skyldes at nogle energispring for atomernes valenselektroner er mere sandsynlige end andre. De atomgrupper som er skyld i at der sker en lysabsorption ved bestemte bølgelængder kaldes kromoforer. Molekyler som indeholder samme kromofor vil altså absorbere ved samme bølgelængde. Derfor er det muligt at identificere et ukendt stof via spektroskopi.

=**Absorbansspektrum**=

Et absorbansspektrum er et plot der viser prøvens absorbans som funktion af bølgelængden af det lys, som prøven belyses med. Det kan bruges til at identificere en ukendt prøve, eftersom at nogle stoffer har karakteristiske absorbansspektre.

=**Monokromator**=

I et spektrofotometer sidder der en monokromator. Monokromatoren deler lyset op, således at der kun slipper lys gennem med en vis båndbredde, altså med en ønsket bølgelængde. Man kan derfor indstille fotometeret til, at monokromatoren kun slipper den bølgelængde igennem, som det pågældende målestof bedst absorberer. Derved får man de mest præcise resultater. = Reference =

Når man laver fotometriske målinger måler man stort set altid sin prøve overfor en reference. Referencen skal være af det materiale, som man har brugt til at opløse sit målestof i. Hvis man f.eks. arbejder med et målestof der er opløst i vand, kan man bruge vand som reference. Man nulstiller fotometeret med vandet i kuvetten og denne absorbans trækker man fra målestoffets absorbans og derved sikrer man sig, at referencens egen absorbans ikke bliver medtaget i målingen af målestoffet.